# Arvydas Juozaitis

### Straipsnis iš Vikipedijos, laisvosios enciklopedijos.

Arvydas Juozaitis

Arvydas Juozaitis (g. 1956 m. balandžio 18 d. Vilniuje) – filosofas, rašytojas, publicistas, sportininkas, politinis ir visuomenės veikėjas, humanitarinių mokslų daktaras.

## [taisyti] Biografija

1980 m. baigė Vilniaus universitetą, ekonomistas. 1986 m. apgynė filosofijos mokslų kandidato disertaciją.

1985-1987 m. Lietuvos konservatorijos dėstytojas, 1987-2001 Lietuvos mokslų akademijos Filosofijos, sociologijos ir teisės instituto mokslinis bendradarbis. 1998-2004 m. Vilniaus universiteto Tarptautinės verslo mokyklos dėstytojas. 2001-2004 m. LR Ministro Pirmininko patarėjas švietimo ir kultūros klausimais, nuo 2004 m. Lietuvos generalinio konsulato Kaliningrado srityje kultūros atašė.

## [taisyti] Sportinė veikla

1974-1978 m. daugkartinis Lietuvos plaukimo čempionas. 1976 m. TSRS plaukimo čempionas ir rekordininkas. 1976 m. Monrealio XXI olimpinių žaidynių bronzos medalio laimėtojas 100 m krūtine – 1:04.23, 200 m krūtine – 6 vieta. 1976 m. Peskaroje (Italija) Europos taurės laimėtojas. 1988 m. vienas Lietuvos tautinio olimpinio komiteto atkūrimo iniciatorių, komiteto Generalinės asamblėjos ir Vykdomojo komiteto narys.

## [taisyti] Politinė veikla

1988 m. Lietuvos Persitvarkymo Sąjūdžio iniciatyvinės grupės narys, Sąjūdžio seimo narys, seimo tarybos narys. 1990 m. vienas iš Lietuvos liberalų sąjungos steigėjų.

## [taisyti] Visuomeninė veikla

1994-1998 m. Santarvės fondo pirmininkas. Lietuvos Kilnaus žaidimo komiteto prezidentas.

## [taisyti] Literatūrinė veikla

1988-1989 Lietuvos Persitvarkymo Sąjūdžio leidinio „Sąjūdžio žinios“ redaktorius ir leidėjas, 1990-1993 m. savaitraščio „Šiaurės Atėnai“ vienas iš steigėjų, redaktorius ir leidėjas, 1995-2000 m. žurnalo „Naujoji Romuva“ vyriausiasis redaktorius.

Parašė libretą roko operai „Veidas ugnyje“ apie Romą Kalantą.

Knygos:

1. Sąjūdis ir demokratija,: Periodika, 1990 m.
2. Valdžia ir laisvė, Vilnius, 1990 ir 1998 m.
3. Lietuvos nepriklausomybės judėjimas ir nacionalinės mažumos (The Lithuanian Independence Movement and National Minorities), Vilnius, 1992 m.
4. Nepriklausomybės kryžkelė, Vilnius, 1992 m.
5. Tarp žmonių, Vilnius, 1993 m.
6. Laiškai post scriptum, Vilnius, 1995 m.
7. Šanchajaus istorijos, Vilnius, 1995 m.
8. Tėvas Stanislovas, Vilnius, 1995 m.
9. Alsavimas, Spindulio leidykla, 1996 m.
10. Salomėja – sunkiausi metai, Vilnius, 1997 ir 1999 m.
11. Vilniaus langas – 1997, Vilnius, 1998 m.
12. Prisilietimai, Vilnius, 1999 m.
13. Vilniaus langas – 1999, Vilnius, 2000 m.
14. Ištvermės metai ir A.Brazauskas: 1990-1997 metų politinė patirtis, Vilnius, 2001 m.
15. Kultūros įkvėpiai, Mažasis vyturys, 2001 m.
16. Laikraštis, Vilnius, 2003 m.
17. Karalių miestas be karalių, Eglės leidykla, Klaipėda, du leidimai – 2006 m.

## [taisyti] Apdovanojimai

1993 m. Vinco Kudirkos premija 1997 m. LDK Gedimino ordino Riterio kryžius

Rodomas puslapis "http://lt.wikipedia.org../../../a/r/v/Arvydas_Juozaitis_166c.html"

Kategorijos: Lietuvos filosofai | Lietuvos sportininkai | Lietuvos diplomatai

##### Views

- Straipsnis
- Aptarimas
- Dabartinė versija

##### Paieška